wickkiey/tamil-wikipedia-chunked huggingface dataset:
# செம்பழுப்பு தொண்டை வெள்ளைக் கண் நெட்டைக்காலி

**மடாங்கா** (*Madanga*) அல்லது **செம்பழுப்பு தொண்டை வெள்ளைக் கண்** **நெட்டைக்காலி** *(ஆந்தசு ரூபிகோலிசு)* என்ற சிற்றினத்தினைச் சார்ந்த பறவை முன்னர் சூசுடெரோபிடே குடும்பத்தில் சேர்க்கப்பட்டிருந்தது. தற்பொழுது இது வாலாட்டிக் குருவி குடும்பத்தில் சேர்க்கப்பட்டுள்ளது. இந்தக் குடும்பத்தில் வாலாட்டிக் குருவி மற்றும் நெட்டைக்காலிகளும் அதன் உறவினர்களும் உள்ளன.
# செம்பழுப்பு தொண்டை வெள்ளைக் கண் நெட்டைக்காலி

## விளக்கம்

*ஆந்தசு* இந்தோனேசியத் தீவான புரூ தீவில் காணப்படும் அகணிய உயிரியாகும். இது ஈரமான மலைப்பாங்கான மிதவெப்பமண்டல மற்றும் வெப்பமண்டல காட்டில் காணப்படும். இது க்கும் க்கும் இடைப்பட்ட உயரத்தில் உள்ள வா பெஹாட் குடியேற்றத்திற்கு அருகில் உள்ள ஒரு பகுதியிலிருந்து சேகரிக்கப்பட்டது. பின்னர் உயரத்தில் உள்ள வாகேகாவிலிருந்து இரண்டு பறவைகள் மீண்டும் 1995-ல் சேகரிக்கப்பட்டன. இந்த சிற்றினம் இந்த தீவிற்குள் கட்டுப்படுத்தப்பட்டிருப்பதாலும், மரங்கள் வெட்டுதல் மற்றும் பிற மனித நடவடிக்கைகளால் வாழிடங்கள் அச்சுறுத்தப்படுவதாலும், 1996ஆம் ஆண்டு முதல் பன்னாட்டு இயற்கைப் பாதுகாப்புச் சங்கத்தின் செம்பட்டியலில் அருகிய இனமாக அறிவிக்கப்படுள்ளது.
# செம்பழுப்பு தொண்டை வெள்ளைக் கண் நெட்டைக்காலி

## வகைப்பாட்டியல்

2015-ல் மூலக்கூறு பகுப்பாய்வின் மூலம் இவை நெட்டைக்காலிகளுடன் மிகவும் நெருக்கமாகத் தொடர்புடையது என அறியப்படுகிறது. எனவே இதனை வாலாட்டிக் குருவி குடும்பத்தில் *நெட்டைக்காலி* பேரினத்தில் சேர்த்தனர்.
# வசை கடற்கழி

யின் தானே, கொராய், வசை, மாலாடு]]  
**வசை கடற்கழி** (**Vasai Creek**) இந்தியாவின் மகாராட்டிரா மாநிலத்தின் மும்பை பெருநகரப் பகுதியில் அமைந்த மும்பை புறநகர் மாவட்டத்தில் உள்ள மும்பை கிழக்கு புறநகர் பகுதியில் சால்சேட் தீவில் உள்ள வசையில் அமைந்துள்ளது. இது உல்லாஸ் ஆற்றின் கழிமுகம் ஆகும். வசை கடற்கழி, வசாய்-விரார் எனும் இரட்டை நகரங்களைப் பிரிக்கிறது. வசை கடற்கழியின் தெற்கில் பாயந்தர், வடக்கில் நைகோன் பகுதிகள் அமைந்துள்ளது. வசை கடற்கழி வழியாக செல்லும் இரண்டு இருப்புப்பாதை பாலங்கள் வசாய்-விரார்-மும்பையுடன் இணைக்கிறது.  
வசை கடற்கழி நீர்வழி போக்குவரத்திற்கு பயன்படுகிற்து. வசை கடற்கழியின் 5 நீர்வழி முனையங்களிலிருந்து பாயந்தர், கைமுக், கோல்சேத், மஜிவாடா மற்றும் கால்ஹெர் பகுதிகளை இணைக்கிறது.
# மாலாடு கடற்கழி

யின் தானே, கொராய், வசை, மாலாடு]]  
**மாலாடு கடற்கழி** (**Malad Creek** or **Marve Creek**) இந்தியாவின் மகாராட்டிரா மாநிலத்தின் மும்பை பெருநகரப் பகுதியில் அமைந்த மும்பை புறநகர் மாவட்டத்தின் மும்பை கிழக்கு புறநகரத்தில் மாலாடு பகுதியில் அமைந்துள்ளது.
மாலாடு கடற்கழியின் நீளம் 5 கிலோ மீட்டர் ஆகும்.  
ஒசிவரா ஆற்றின் நீர் மாலாடு கடற்கழியில் கலக்கிறது. மாலாடு கடற்கழியின் மேற்கில் மாத் தீவும், கிழக்கில் வெர்சோவா பகுதியும் உள்ளது. இப்பகுதியில் வீடுகளின் கட்டுமானம் அதிகரித்த காரணத்தினால், 1000 ஏக்கராக இருந்த மாலாடு கடற்கழியின் சதுப்புநிலம் 400 ஏக்கராக குறைந்துள்ளது. மேலும் மலாடு கடற்கழியில் கழிவு நீர் விடப்படுவதால் கடல் நீர் மிகவும் மாசடைந்து உள்ளது.
# பீட்டர் துன்சுபி

**பீட்டர் துன்சுபி** *(Peter Dunsby)* (பிறப்பு: 12 நவம்பர் 1966) ஓர் ஈர்ப்பு, அண்டவியல் துறையின் பேராசிரியரும் தென் ஆப்பிரிக்காவில் அமைந்த கேப்டவுன் பல்கலைக்கழக கணிதவியல், பயன்முறைக் கணிதவியல் துறையின் துறைத்தலைவரும் ஆவார். இவர் அங்கே 2016 வரை வானியற்பியல், அண்டவியல்,ஈர்ப்பு மையத்தின் இணை இயக்குநராக விளங்கினார். இவர் *பன்னாட்டுப் புத்தியற்பியல் இதழ்* ஆசிரியக் குழுவிலும் பணிபுரிந்துள்ளார்.  
துன்சுபி அண்டவியலிலும் ஈர்ப்பியலிலும் பல புலங்களில் விரிவாகக் கட்டுரைகளை வெளியிட்டுள்ளார். அவற்றில் ஈர்ப்பின் உயர் ஒழுங்கு கோட்பாடுகளும் எஃப்(ஆர்) ஈர்ப்பும் அடங்கும், இவர் தென் ஆப்பிரிக்கத் தேசிய வானியற்பியல், விண்வெளி அறிவியல் திட்டத்தின் உருவாக்க இயக்குநராக இருந்தார்.
# பீட்டர் துன்சுபி

## தகைமைகளும் விருதுகளும்

இவருக்கு 2006 இல் தென் ஆப்பிரிக்க அறிவியல் மேம்பாட்டுக் கழகம் கோட்பாட்டு இயற்பியலில் இவர் ஆற்றிய பணிகளுக்காக வெள்ளிப் பதக்கத்தை வழங்கியது. அக்குழு அண்ட நுண்ணலைப் பின்னணிக் கதிர்வீச்சு ஆய்வில் இவர் பங்களிப்பையும் அபுள் விதிக் கணக்கீட்டைத் துல்லியப்படுத்திய இவரது வகைமை Ia மீவிண்மீன் வெடிப்பு ஆய்வையும் மிகவும் போற்றிப் பாராட்டியது.  
இவருக்கு 2016 இல் தேசிய அறிவியல் தொழில்நுட்பப் பேரவை மனிதவள வளர்ச்சி விருதை வழங்கியது. இது பட்ட மேற்படிப்பு, முதுமுனைவர் பட்ட ஆராய்ச்சியாளரின் மேம்பாட்டுக்கு இவர் ஆற்றிய பணிக்காக வழங்கப்பட்டது.  
இவர் 2017 அக்தோபரில் கேப்டவுன் பல்கலைக்கழக ஆய்வாளர் கல்லூரிக்குத் தேர்வு செய்யப்பட்டார்.  
இவர் 2018 மார்ச் 20 இல் திரிபிடு, இலகூன் ஒண்முகில்களுக்கிடையே மிகப் பொலிவான ஒளிக்கடப்பு நிலவியதாக வானியல் நிகழ்வுகளை உடனே தெரிவிக்கும் ஆர்வக் கோளாறால் ஓர் அறிக்கை வெளியிட்டபோது இவர் ஒரு பன்னாட்டுத் தொலைவரிக் கவன ஈர்ப்புக்குள்ளானார். 40 மணித்துளிகள் கழித்து இவர் தான் கண்ட ஒளிக்கடப்புப் பொருள் செவ்வாய்க் கோள் என இன்ங்காணப் பட்டதாக திருத்தப் பதிவும் வெளியிட்டார். பிறகு இவர் ஒரு வாரச் செய்தி இதழில் இந்நிகழ்வு குறித்த தனது நேரிய தவறு, ஒளிப்படக் கருவியில் உள்ள பிற தகவல்களைச் சரியாக்க் கவனிக்காததால் ஆர்வக் கோளாறால் நிகழ்ந்து விட்டதென விரிவாக விளக்கி எழுதினார். இதில் பிழையேதும் தொடராத்தால் இதை நினைத்து மெல்ல நகைக்கவேண்டியது தான் என்றார். மேலும் இவர் இது போன்ற மெல்லிய புன்னகை உலகில் அடிக்கடி தேவை தானே என முடித்து வைத்துள்ளார்.”
# நடுக்கோளம்

மற்றும் அதன் இருமம் எண்முகியின் பொது நடுக்கோளம்]]
வடிவவியலில் ஒரு பன்முகியின் **நடுக்கோளம்** அல்லது **இடைக்கோளம்** (*midsphere*, *intersphere*) என்பது அப்பன்முகியின் ஒவ்வொரு விளிம்பையும் தொட்டுக்கொண்டு அமைகின்ற ஒரு கோளம். அதாவது ஒரு நடுக்கோளமானது பன்முகியின் ஒவ்வொரு விளிம்பையும் ஒரேயொரு புள்ளியில் தொடும். எல்லாப் பன்முகிகளுக்கும் நடுக்கோளம் இருக்காது. ஆனால் ஒவ்வொரு பன்முகிக்கும் சேர்வியலாக சமானப் பன்முகி (நியமப் பன்முகி) ஒன்று உண்டு; மேலும் அந்த நியமப் பன்முகிக்கு கண்டிப்பாக நடுக்கோளம் இருக்கும்.  
ஒரு பன்முகியின் சுற்றுக்கோளம் மற்றும் உட்கோளம் இரண்டிற்கும் நடுவில் அமைவதால் இக்கோளம் நடுக்கோளம் என்று அழைக்கப்படுகிறது. நடுக்கோளத்தின் ஆரமானது "நடுக்கோள ஆரம்" எனப்படுகிறது.
# நடுக்கோளம்

## எடுத்துக்காட்டுகள்

ஒழுங்கு பன்முகள், பகுதியொழுங்கு பன்முகிகள், அரையொழுங்கு பன்முகிகள் மற்றும் அவற்றின் இருமப் பன்முகிகள் உட்பட்ட அனைத்து சீர் பன்முகிகளுக்கும் நடுக்கோளங்கள் உண்டு. ஒழுங்கு பன்முகிகளின் சுற்றுக்கோளம், உட்கோளம், நடுக்கோளம் ஆகிய மூன்றும் பொதுமையக் கோளங்களாக இருக்கும்.
# விகார் ஏரி

**விகார் ஏரி** (**Vihar Lake**) இந்தியாவின் மகாராட்டிரா மாநிலத்தின் மும்பை மாநகரத்தில் அமைந்த மும்பை புறநகர் மாவட்டத்தில் உள்ள சால்சேட் தீவுப் பகுதில் உள்ளது. இந்த ஏரிப்பகுதியில் சஞ்சய் காந்தி தேசியப் பூங்கா உள்ளது. செயற்கை ஏரியான இது விகார் ஏரி 1860-ஆம் ஆண்டில் நிறுவப்பட்டது. இது துளசி ஏரிக்கும், பவய் ஏரிக்கும் நடுவில் உள்ளது. விகார் ஏரியின் உபரி நீர் பவய் ஏரிக்கு செல்கிறது. பவய் ஏரியின் உபரி நீர் மித்தி ஆறாகப் பாய்கிறது. விகார் ஏரியின் வடக்கு மும்பையின் குடிநீர் தேவைக்கு ஆதாரமாக உள்ளது.
# விகார் ஏரி

## இதனையும் காண்க

- பவய் ஏரி
- துளசி ஏரி
# சமீர் அக்தர் நக்வி

**சமீர் அக்தர் நக்வி** (*Zameer Akhtar Naqvi*) பாக்கித்தான் நாட்டைச் சேர்ந்த ஓர் எழுத்தாளர் ஆவார். ஒரு கவிஞராகவும் மத அறிஞராகவும் இவர் அறியப்படுகிறார். இந்தியாவின் லக்னோவில் பிறந்த சமீர் நிரந்தரமாக 1967 ஆம் ஆண்டு பாக்கித்தானின் கராச்சிக்கு குடிபெயர்ந்தார்.  
ஓர் அறிஞர், எழுத்தாளர், ஆராய்ச்சியாளர் என பன்முகங்களுடன் இயங்கிய இவர் மதம் மற்றும் கவிதைகள் குறித்து பல புத்தகங்களை எழுதியுள்ளார். அனீசு அகாடமியின் தலைவராக இருந்ததோடு, அல் கலாம் இதழின் ஆசிரியராகவும் இருந்தார். 2019 ஆம் ஆண்டின் நடுப்பகுதியில், சமீர் அக்தர் நக்வியின் காணொளிகள் இணையத்தில் கவனத்தை ஈர்த்து விரைவாக பரவியது.
# சமீர் அக்தர் நக்வி

## கல்வி

சமீர் பட்டப்படிப்பு வரை லக்னோவில் படித்தார். தனது பள்ளிக்கல்வியை லக்னோ உசைன் பள்ளியிலும், இடைநிலைப் படிப்பை லக்னோவில் உள்ள அரசு சூபிலி கல்லூரியிலும் படித்தார். லக்னோ சியா கல்லூரியில் முதுகலை பட்டம் பெற்றார்.
# சமீர் அக்தர் நக்வி

## இறப்பு

2020 ஆம் ஆண்டு செப்டம்பர் மாதம் 13 ஆம் தேதியன்று சமீர் அக்தர் மாரடைப்பு காரணமாக ஆகா கான் மருத்துவமனையில் தனது 76 வயதில் இறந்தார். அஞ்சோலியில் உள்ள இமாம் பர்கா சூக்தா-இ-கர்பாலாவில் சமீரின் இறுதிச் சடங்கு நடைபெற்றது. மேலும் இவர் கராச்சியில் உள்ள வாதி-இ-உசைன் கல்லறையில் அடக்கம் செய்யப்பட்டார்.
# சமீர் அக்தர் நக்வி

## புத்தகங்கள்

உருது கவிதை, இசுலாமிய வரலாறு, இலக்கியம், கலாச்சாரம், மதம், தத்துவம், சமூகவியல், அறிவியல், சொற்பொழிவு, மொழிகள், பத்திரிகை, கர்பலா நிகழ்வுகள் மற்றும் நடப்பு நிகழ்வுகள் உட்பட பல்வேறு தலைப்புகளில் 300 எண்ணிக்கைக்கும் மேற்பட்ட புத்தகங்களை சமீர் அக்தர் நக்வி எழுதியுள்ளார்.
# சமீர் அக்தர் நக்வி

## விருதுகள்

- 'இயோசு மாலிக்-அபாடியின் மர்த்தியா' புத்தகத்திற்காக 1989 ஆம் ஆண்டு இவருக்கு மிர் அனீசு விருது வழங்கப்பட்டது.
- காமன்வெல்த் விருது, லண்டன் அஞ்சுமன்-இ-பரோக்-இ-ஆசா 1999 ஆம் ஆண்டு வழங்கப்பட்டன.
# யூபலினோசின் சுரங்கப்பாதை

**யூபலினோசின் சுரங்கப்பாதை** அல்லது **யூபலினியன் நீர்வழி** (*Tunnel of Eupalinos* அல்லது *Eupalinian aqueduct* ) என்பது கிரேக்க நாட்டின், சமோசின் காஸ்ட்ரோ மலையின் வழியாக செல்லும் 1,036 மீ (3,399 அடி) நீளமுள்ள ஒரு சுரங்கப்பாதையாகும். இது கிமு 6 ஆம் நூற்றாண்டில் நீர்வழியாக பயன்படுத்த அமைக்கப்பட்டது. இந்த சுரங்கத்தில் குழாய் அமைக்கப்பட்டு நீர் கொண்டு செல்லப்பட்டது. இந்தச் சுரங்கப்பாதை வரலாற்றில் அறியப்பட்ட இரண்டாவது சுரங்கப்பாதையாகும். இது இரு முனைகளிலிருந்தும் தோண்டப்பட்டது ( , "இரண்டு திறப்புகளைக் கொண்டவை"), மேலும் அவ்வாறு செய்வதில் வடிவியல் அடிப்படையிலான அணுகுமுறை முதலில் பயன்படுத்தப்பட்டது. இன்று இது ஒரு பிரபலமான சுற்றுலாத்தலமாக உள்ளது.
# யூபலினோசின் சுரங்கப்பாதை

## ஆரம்பகால வரலாறு

யூபாலினியன் நீர்வழி எரோடோடசால் விவரிக்கப்பட்டது ( *வரலாறுகள்* 3.60), அவர் இல்லாமல் இதை கண்டுபிடித்திருக்க முடியாது:  
:நான் சாமோசின் வரலாற்றில் எனக்கு தேவைப்பட்டதை விட நீண்ட காலம் தங்கி இருந்தேன். ஏனென்றால் கிரேக்க உலகில் மூன்று பெரிய கட்டிடங்கள் மற்றும் பொறியியல் சாதனைகளுக்கு அவர்கள் சொந்தக்காரர்கள்: முதலாவது, கிட்டத்தட்ட ஒரு மைல் நீளம், எட்டு அடி அகலம், எட்டு அடி உயரம் கொண்ட ஒரு சுரங்கப்பாதை, தொல்லாயிரம் அடி உயரமுள்ள மலையின் அடிவாரத்தின் வழியாக அமைக்கபட்டு பயன்படுத்தப்பட்டுவருகிறது. இதன் வழாயாக தண்ணீர் குழாய் அமைக்கபட்டு நகருக்கு தண்ணீர் கொண்டு செல்லப்படுகிறது. இது நாஸ்ட்ரோபஸின் மகன் யூபாலினஸ் என்ற மெகாரியனின் பணி.  
இந்த சுரங்கப்பாதை அப்பல்லோவின் ஹோமரிக் கீதத்தில் குறிப்பிடப்பட்டடிருகலாம், என்பதை அதில் உள்ள "watered Samos" என்ற சொல் காட்டுகிறது. கிமு ஆறாம் நூற்றாண்டின் நடுப்பகுதியில், பழங்கால தலைநகரான சமோஸ் நகருக்கு (இன்று பித்தகோரியன் என்று அழைக்கப்படுகிறது) தேவைப்படும் தண்ணீரை கொண்டுவருவதற்காக மெகாராவைச் சேர்ந்த பொறியாளர் யூபலினோசின் வழிகாட்டுதலின் கீழ் இரண்டு குழுக்களால் சுரங்கப்பாதை அகழப்பட்டது. மக்கள்தொகை பெருகியதன் காரணத்தினால் இதன் தேவை அவசியமானது: சமோஸ் நகரத்தின் எல்லைக்குள் உள்ள கிணறுகள் மற்றும் குட்டைகளின் கொள்ளளவில் உள்ள நீராதாரம் நகரமக்களின் தேவைக்கு போதாத நிலை ஏற்பட்டது. அதேசமயம் தீவின் முக்கிய நன்னீர் ஆதாரமானது நகரத்திலிருந்து காஸ்ட்ரோ மலையின் மறுபுறத்தில் இருந்தது. மேலும் இது தற்காப்பு முக்கியத்துவம் வாய்ந்ததாகவும் இருந்தது. நீராதாராக் குழாய் நிலத்தடியில் செல்வதால், நகரை முற்றுகையிடும் எதிரிகளால் அதை எளிதில் கண்டுபிடிக்க முடியாது. இல்லையெனில் நகருக்கான நீர் விநியோகத்தை அவர்கள் துண்டிப்பர். சுரங்கத்தின் கட்டுமான காலம் முற்றிலும் தெளிவாக தெரியவில்லை. சாமோசை கிமு 540-522 காலகட்டத்தில் ஆட்சி புரிந்த சர்வாதிகாரி பாலிகிராட்டீசின் பின்னணியில் எரோடோடஸ் சுரங்கப்பாதை பற்றி குறிப்பிடுகிறார். ஆனால் பாலிகிக்ராட்டீசே இதை கட்டுவித்தார் என்று அவர் வெளிப்படையாகக் கூறவில்லை. யூபலினியன் நீர்க்குழாய் 1100 ஆண்டுகளுக்கு நீர்வழி பாதையாக பயன்படுத்தப்பட்டது. கி.பி ஏழாம் நூற்றாண்டில், இதன் தெற்கு முனை தற்காப்பு புகலிடமாக பயன்படுத்தப்பட்டது.
# துளசி ஏரி

**துளசி ஏரி** (**Tulsi Lake**) இந்தியாவின் மகாராட்டிரா மாநிலத்தின் மும்பை பெருநகரப் பகுதியின் வடக்கில் அமைந்த மும்பை புறநகர் மாவட்டத்தில் உள்ள சால்சேட் தீவுப் பகுதியில் உள்ள சஞ்சய் காந்தி தேசியப் பூங்கா பகுதியில் உள்ள நன்னீர் செயற்கை ஏரியாகும். இது வடக்கு மும்பை நகரத்தின் குடிநீர் ஆதாரமாக உள்ளது.  
யில் மேலிருந்து கீழாக அமைந்த துளசி ஏரி, விகார் ஏரி மற்றும் பவய் ஏரிகள்]]  
போரிவலி பகுதியில் அமைந்த பவய்-கான்கேரி மலைப்பகுதிகளில் பொழியும் மழை நீர் துளசி ஆற்றுக்கு திருப்பி விடப்படுகிறது.
# துளசி ஏரி

## இதனையும் காண்க

- சால்சேட் தீவு
- விகார் ஏரி
- பவய் ஏரி
- சஞ்சய் காந்தி தேசியப் பூங்கா
# வாலரீ பாட்ரீசியா மயர்சுகாப்

**வாலரீ பாட்ரீசியா மயர்சுகாப்** *(Valerie Patricia Myerscough)* (20 ஜூன் 1942 – 8 நவம்பர் 1980) ஒரு கணிதவியலாளரும் வானியற்பியலாளரும் ஆவார். இவர் தன் மதிப்பார்ந்த பெருங்கொடைகளை விரிவாக வானியற்பியலுக்கு அளித்துள்ளார். இவர் அரசு வானியல் கழகப் படிமலர்ச்சிக்கும் தன் குறுகிய வாழ்நாளில் பெரும்பணி ஆற்றியுள்ளார்.
# வாலரீ பாட்ரீசியா மயர்சுகாப்

## வாழ்க்கை

இவர் இங்கிலாந்து வடக்குப் பகுதியில் 1942 ஜூன் 20 அன்று பிறந்தார்.இவர் தன் 16 ஆம் அகவையில் அரசு ஆல்லோவே கல்லூரியில் கணிதவியல் இளவல் பட்டம் படிக்க விண்ணப்பித்து அக்கல்லூரியில் சேர்ந்துள்ளார். இவர் தன் 19 ஆம் அகவையில் கல்லூரியில் முதல் மதிப்புடன் தேறி, இலண்டன் பகலைக்கழக உலுபாக் பரிசையும் செர்புரூக் பரிசையும் ஈட்டியுள்ளார். இரண்டு ஆண்டுகளுக்குப் பின்னர் இவர் தன் முனைவர் பட்டத்தை எம்.ஆர்.சி. மெக்டோவல் வழிகாட்டுதைல் " எதிர்கரிம மின்னணுவின் தொடர்ந்த உட்கவர்தலும் பிற குவையக் கணக்கீடுகளும்" எனும் தலைப்பில் பெற்றுள்ளார்.  
இவர் முதலில் தர்காம் பல்கலைக்கழகத்தில் முதுமுனைவர் ஆய்வை மேற்கொண்டுள்ளார். பின்னர் 1965 முதல் 1967 வரை மில்லர் ஆய்வுறுப்பினராக இரண்டாண்டுகள் பெர்க்கேலியில் உள்ள கலிபோர்னியா பல்கலைக்கழக வானியல் துறையில் ஆய்வுறுப்பினராக இருந்துள்ளார். இங்கு இவர் மிக நிறைவாக அனைவரையும் கவரும் வகையில் பணீயாற்றியதால் பின்னர் பல வருகைதரு பதவி இருப்பிடங்களுக்கு வழி வகுத்துள்ளது. அங்கு இவர் மசாசூசட் பல்கலைக்கழக இணைபேராசிரியகாகவும் கொலராடோ, பவுல்டரில் உள்ள உயர் குத்துயர நோக்கீட்டக ஆராய்ச்சி அற்வியலாளராகவும் கல்லூரிப் பூங்கா, மேரிலாந்து பல்கலைக்கழகப் ப்ராசிரியராகவும் ஆசுட்டீனில் உள்ள டெக்சாசு பல்கலைக்கழகப் பேராசிரியராகவும் வருகை தந்துள்ளார். இந்தப் பதவிகளில் இவர் 1967 இல் பணியமர்ந்த அரசி மேரி கல்லூரி கணிதவியல் துறையில் முழுநேர விரிவுரையாளராக பணி செய்தபடியே வகித்துள்ளார். இங்கு இவர் கோட்பாட்டு இயற்பியலிலும் கணிதவியலிலும் பலவகைப் பாடங்களை எடுத்த்தோடு ஆய்வுத் திட்டங்களிலும் பங்கேற்று முனைவர் பட்டத் தலைப்பில் தன் ஆய்வைத் தொடர்ந்துள்ளார்.
# வாலரீ பாட்ரீசியா மயர்சுகாப்

## தகைமைகள்

அரசி மேரிக் கல்லூரியிலும் அரசு ஆல்லோவே கல்லூரியிலும் வாலரீ மயர்சுகாப் நல்கை எனும் வைப்புநிதி இவரது நினவாக உருவாக்கி வானியல், கணிதவியல், இயற்பியல் மாணவருக்கு நல்கையாக வழங்கப்படுகிறது.
இலண்டன் பல்கலைகழகத்தில் வானியல், கணிதவியல், இயற்பியல் துறைகளில்தன்னிகரற்ற திறமை பெற்றுள்ள இளம் பட்ட மேற்படிப்பு மாணவருக்கு நல்கும்பயணப்படி வழங்கும் பரிசு வாலரீமயர்ச்காப் ப்ரிசு என இவரது நினைவாகப் பெயரிடப்பட்டது. இங்கிலாந்து வங்கி தன் 50 பவுண்டு நாணயத் தாளில் 2019 இல் அச்சிட தேர்ந்தெடுத்த 1000 பேரில் இருந்து உருவாகிய சிறுபட்டியலில் இவரது பெயர் அடங்கியது.
# பொது மையப் பொருட்கள்

அண்ட அமைப்பின் மாதிரி.]]
வடிவவியலில் இரண்டு அல்லது இரண்டிற்கும் மேற்பட்ட கணிதப் பொருட்கள் ஒரே மையமுடையவையாக இருந்தால் அவை **பொது மையப் பொருட்கள்** (*concentric objects*] என அழைக்கப்படுகின்றன. இதேபோல ஒரே [[ஆள்கூற்று முறைமை|அச்சினை]க்]] கொண்டவை பொதுவச்சுச் பொருட்கள் (*coaxal objects*, *coaxial objects*) எனவும் அழைக்கப்படுகின்றன.  
வட்டங்கள், ஒழுங்கு பல்கோணிகள் ஒழுங்கு பன்முகிகள், கோளங்கள் பொதுஅச்சு உடையவையாகவும் அமையலாம்.
# பொது மையப் பொருட்கள்

## வடிவவியல் பண்புகள்

- ஒரு தளத்திலமைந்த இரு பொது மைய வட்டங்களின் ஆரங்கள் வெவ்வேறாக இருக்கும்.
முப்பரிமாணத்தில் அமையும் பொது மைய வட்டங்களின் ஆரங்கள் ஒன்றாக இருக்கலாம். ஆனாலும் அவை வெவ்வேறான வட்டங்களாகும். வானியல் நெடுவரைகளும் புவியின் பெரு வட்டங்களும் இதற்கு எடுத்துக்காட்டுகளாகும்.
- ஆய்லரின் வடிவவியல் தேற்றப்படி, ஒரு முக்கோணத்தின் சுற்றுவட்ட ஆரமானது உள்வட்ட ஆரத்தைப் போல் இருமடங்காக இருந்தால், இருந்தால் மட்டுமே, சுற்றுவட்டமும் உள்வட்டமும் பொது மைய வட்டங்களாக இருக்கும். அந்நிலையில் அம் முக்கோணம், சமபக்க முக்கோணமாக இருக்கும்.
- ஒரு ஒழுங்கு *n*-கோணி, அதன் சுற்றுவட்டம், உள்வட்டம் ஆகிய மூன்றும் பொது மையம் உடையவை.
- ஒழுங்கு பன்முகியுன் உட்கோளம், நடுக்கோளம் [சுற்றுக்கோளம்]] மூன்றும் பொது மையக் கோளங்கள்.
- இரு பொது மைய வட்டங்களுக்கு இடைப்பட்ட பகுதி வட்டவலையம் எனப்படும்.
- குறிப்பிட்ட ஒரு புள்ளியை மையமாகக் கொண்ட வட்டங்களின் தொகுப்பு, வட்டக் கற்றையை உருவாக்கும். இந்த வட்டக் கற்றையில் உள்ள எந்த இரு வட்டகளும் பொது மையமும் வேறுபட்ட ஆரங்களும் உடையவை. வட்டக் கற்றை அமையும் தளத்திலுள்ள புள்ளிகள் (பொது மையம் தவிர) ஒவ்வொன்றும் இக்கற்றையிலுள்ள ஒரேயொரு வட்டத்தில் அமையும். இரு இணைப்பில்லா வட்டங்கள் ஒவ்வொன்றையும், அதிபரவளைய வட்டக் கற்றைகள் ஒவ்வொன்றையும் மோபியசு உருமாற்றத்தின் மூலம் பொது மைய வட்டங்களின் தொகுப்பாக உருமாற்ற முடியும்.
# பொது மையப் பொருட்கள்

## பயன்பாடுகளும் எடுத்துக்காட்டுகளும்

நிலையாக இருக்கும் நீரில் சிறு கல்லை எறியும்போது ஏற்படும் சிற்றலைகள் பொதுமைய வட்டங்களாக இருக்கும். சம இடைவெளியோடு அமைக்கப்பட்ட பொது மைய வட்டங்கள் கொண்ட இலக்கு, குறிபார்த்து எய்தல்/சுடுதல் போன்ற விளையாட்டுகளில் பயன்படுத்தப்படுகின்றன.  
ஓரச்சு வடம் பொதுவச்சுடைய ஒரு பயன்பாட்டுப் பொருள்.  
கெப்லரின் சூரியக் குடும்பத்தின் மாதிரி, பொது மைய ஒழுங்கு பன்முகிகளையும் கோளங்களையும் கொண்டது.
# சு. சங்கர்

**சுப்பிரமணியன் சங்கர்** (*Subramanian Shankar*) என்பவர் இந்திய வம்சாவளியைச் சேர்ந்த ஓர் அமெரிக்க எழுத்தாளர் ஆவார். 1962 ஆம் ஆண்டு சூலை மாதம் 28 ஆம் தேதியன்று இவர் இந்தியாவின் தமிழ்நாட்டிலுள்ள சேலத்தில் பிறந்தார். நாவல்கள் மற்றும் ஆய்வு கட்டுரைகளை சங்கர் எழுதியுள்ளார். தாய்மொழியான தமிழில் இருந்து ஆங்கிலத்திற்கு மொழிபெயர்த்துள்ளார். 1987 ஆம் ஆண்டு முதல் அமெரிக்காவில் வசித்து வருகிறார். மனோவாவில் உள்ள அவாய் பல்கலைக்கழகத்தில் கற்பித்தல் பணியில் ஈடுபட்டுள்ளார். 2016 ஆம் ஆண்டு ஊசுட்டன் பல்கலைக்கழகத்தால் (டவுன்டவுன்) விருது வழங்கி கௌரவிக்கப்பட்டார்  
சங்கர் பின்காலனித்துவ இலக்கியம் பற்றிய இரண்டு நாவல்களையும் விமர்சனங்களையும் எழுதியுள்ளார். *எ மேப் ஆஃப் வேர் ஐ லிவ்* (1997) மற்றும் *நோ எண்ட் டு தி ஜர்னி* (2005) என்பவை இவரது நாவல்கள் ஆகும். இவை எசுபானிய மொழியில் 2009 ஆம் ஆண்டு *மொழிபெயர்க்கப்பட்டது* . என்று விமர்சனங்கள் தெரிவித்தன. குடியேறிகளின் புதிய இலக்கியமான கிராசிங் இன் டு அமெரிக்கா என்பது மற்றொரு குறிப்பிடத்தக்க புத்தகம் ஆகும். (2005). இவர் லூயிசு மெண்டோசாவுடன் இணைந்து இப்புத்தகத்தை தொகுத்தளித்தார்.  
கோமல் சுவாமிநாதன் எழுதிய *தண்ணீர்* என்ற புகழ்பெற்ற தமிழ் நாடகத்தை சங்கர் மொழிபெயர்த்தார். இவரது மொழியாக்கம் 2001 ஆம் ஆன்டு சீகல் புக்சு பதிப்பகம் *மூலம் வாட்டர் !* என்ற பெயரில் வெளியிடப்பட்டது . 2012 ஆம் ஆண்டு மெட்ராசு ப்ளேயர்சு குழுவால் நாடகமாகவும் நடிக்கப்பட்டது.
# உட்டா பிரிட்சே ஆல்வென்சுலிவென்

**உட்டா பிரிட்சே வான் ஆல்வென்சுலிவென்** *(Uta Fritze-von Alvensleben)* (பிறப்பு:1955) ஒரு செருமானிய வானியலாளரும் வானியற்பியலாளரும் ஆவார். இவர் மூனிச்சில் பிறந்தார். இவர் 2003 இல் செருமானிய இயற்பியல் கழகத்தின் எர்த்தா சுபோனர் பரிசைப் பால்வெளியின் படிமலர்ச்சிப் பணிக்காகப் பெற்றார்.
# உட்டா பிரிட்சே ஆல்வென்சுலிவென்

## கல்வி

இவர் கோட்டிங்கன் பல்கலைக்கழகத்தில் இயற்பியலும் மெய்யியலும் படித்தார் படிக்கும்போதே இவர் வெளிநாட்டில் கிரேனோபுள் பல்கலைக்கழகத்திலும் ஜெனிவாவில் செர்னிலும் பணிப்ய்ரிந்துள்ளார். பிறகு இவர் 1982 இல் தன் பட்டயப் படிப்பை கோட்டிங்கனில் முடித்துள்ளார். இவர் 1089 இல் செம்பெயர்ச்சி அளக்கை முடிவுகளைப் பயன்படுத்தி அருகில் உள்ள பால்வெளிகளின் கதிர்நிரலியல் படிமங்களை ஒப்பீட்டு ஆய்வுவழி தன் முனைவர் பட்டத்தை முடித்தார் .
# உட்டா பிரிட்சே ஆல்வென்சுலிவென்

## வாழ்க்கைப்பணி

இவர் 2001 ஜனவரியில் இருந்து கோட்டிங்கன் பல்கலைக்கழகத்தை வாழிடமாக ஏற்று அப்பல்கலைக்கழக நோக்கீட்டகதில் பாவெளிகளின் படிமலர்ச்சியை அண்டக் கால அளவுகோலில் ஆய்வு செய்தார். இங்கு இவர் பின்வரும் ஆண்டுகளில் இதற்கு அபுள் தொலைநோக்கியின் தரவுகளையும் கணினிப் படிமங்களையும் பயன்படுத்தி பால்வெளிகள், புறப் பால்வெளிகள் ஆராய்ச்சித்துறையில் ஆய்வோடு கல்விப்பணியும் ஆற்றினார். இவர் கோட்டிங்கன் பால்வெளிப் படிமத்தோடு அண்டக் கட்டமைப்பு உருவாக்க்க் காட்சிவகைகளையும் ஆய்வு செய்தார்.  
இவர் 2002 இல் செருமானிய இயபியல் கழகத்தினெர்த்தா சுபோனர் பரிசைப் பெற்றார். இப்பரிசு அண்டக் கால அளவுகோலில் பால்வெளிகளின் கதிர்நிரல், வேதியியல் உருவாக்க ஆய்வுக்காகவே தரப்பட்டது. இந்த ஆய்வில் பால்வெளிகளின் ஊடாட்ட நிலைமைகளையும் கருத்தில் கொண்டார். இந்த விருதளிப்பு விழா கனோவரில் நடந்த 67 ஆவது இயற்பியல் கருத்தரங்கில் 2003 மார்ச்சில் தரப்பட்டது ,  
இவர் 2005 இல் ஐரோப்பியத் தெற்கு நோக்கீட்டகத்தில் சேர்ந்து அதன் நோக்கீட்டுத் திட்டக் குழுவில் உறுப்பினராகப் பணியாற்றியுள்ளார்.சிலியில் இருந்து எட்டு பெரிய தொலைநோக்கிகளின் நேரத்தைப் பல்வேறு அறிவியலாளர்களுக்கு ஒதுக்கீடு செய்யும் கூட்டுப் பொறுப்பில் இருந்துள்ளார்.  
பிறகு இவர் எர்த்துபோடுசயர் பல்கலைக்கழகத்தில் பணிபுரிந்தார். அங்கே இவர் பால்வெளிப் படிமலர்ச்சி ஆராய்ச்சிக் (கலெவ்) குழுவில் பங்கேற்றுள்ளார்.இவர் அங்கு வானியற்பியல் ஆராய்ச்சி மையத்தில் ஆய்வு மேற்கொள்வதோடு கல்வியும் பயிற்றுவித்துள்ளார்.  
2008 இல் இருந்து கோட்டிங்கன் பல்கலைக்கழகத்தில் பணிபுரிகிறார் இங்கு இவர் பால்வெளிகளின் ஒன்றிய கதிர்நிரல், வேதியியல், அண்டவியல் படிமலர்ச்சிக்கான கோட்டிங்கன் படிமலர்ச்சி தொகுப்பு நெறிமுறை பற்றிய ஆய்வில் ஈடுபட்டுள்ளார்.  
இவர் பன்னாட்டு வானியல் ஒன்றிய உறுப்பினர் ஆவார்.
# உட்டா பிரிட்சே ஆல்வென்சுலிவென்

## வெளியீடுகள்

இவர் 1989 முதல் 2007 வரை தனது வெளியீடுகளை உட்டா பிரிட்சே வான் அல்வென்சுலிவென் எஉம் பெயரில் வெளியிட்டார்.
இவர் 2011 இல் இருந்து கோர்வினியனம் பள்ளியில் கணிதமும் இயற்பியலும் கற்பித்து வருகிறார்.  
இவரது மிகப் பரவலாகச் சான்று கட்டப்பட்ட ஆய்வுரை, வளிம உமிழ்வுகளையும் வரி உமிழ்வுகளையும் சேர்த்து மேம்படுத்திய கலெவ் (GALEV) படிமம் என்பதாகும். இளம் பால்வெளிகளையும் துல்லியமாக உருவகம் செய்யும் மேம்படுத்திய படிமமே அது.  
இந்த ஆய்வுரை 2020 மே வரை 184 மேற்கோள்களில் சான்றாகச் சுட்டப்பட்டுள்ளது.
# நிர்மலா சுரேஷ்

**நிர்மலா சுரேஷ்** (சூன் 18, 1950 - மே 27, 2021) ஒரு பெண் கவிஞரும் எழுத்தாளரும் ஆசிரியரும் ஆவார்.
# நிர்மலா சுரேஷ்

## கல்வி

இருதயராஜ்-ரெஜினா தம்பதியருக்கு இரண்டாவது குழந்தையாகப் பிறந்த இவர் திருச்சி ஹோலி கிராசு கல்லூரியில் பயின்றார். சென்னைப் பல்கலைக் கழகத்தில் முனைவர் பட்டம் பெற்றார்.
# நிர்மலா சுரேஷ்

## பணி

நிர்மலா சுரேஷ் பன்னிரண்டு நூல்களை எழுதியுள்ளார். ஹைக்கூக் கவிதைகளைப் பற்றிய ஆய்வுக்காக இவருக்கு முனைவர் பட்டம் வழங்கப்பட்டது. 1980களில் தொலைக்காட்சியில் செய்தி வாசிப்பாளராக இருந்துள்ளார்;
# நிர்மலா சுரேஷ்

## பாவேந்தர் பாரதிதாசன் விருது

தமிழ்க் கவிஞர்களுக்காக வழங்கப்படும் தமிழக அரசின் பாவேந்தர் பாரதிதாசன் விருதினை 1990ஆம் ஆண்டு பெற்றார்.
# தெரசா இலாகோ

**தெரசா இலாகோ** *(Teresa Lago)* (பிறப்பு: 1947) போர்த்துகீசிய வானியலாளர் ஆவார். போர்த்தோ பல்கலைக்கழகத்தில் இவர் வானியற்பியல் மையத்தை நிறுவினார். இவர் போர்த்துகல் நகரில் முதல் வானியல் இளவல் பட்டத்தையும் தொடங்கினார்l. இவர் இப்போது பன்னாட்டு வானியல் ஒன்றியப் பொதுச் செயலாளராகவும் உள்ளார். இவரது ஆய்வு இளம் விண்மீன்களின் படிமலர்ச்சியிலும் மக்களிடம் வானியல், அறிவியல் பண்பாட்டை வென்றெடுப்பதிலும் கவனத்தைக் குவிக்கிறது.
# தெரசா இலாகோ

## வாழ்க்கைப்பணி

மரியா தெரசா வாழ்சு தொறாவோ இலாகோ போர்த்தோ பல்கலைக்கழகத்தில் இளவல் பட்டமும் 1979 இல் சுசெக்சு பல்கலைக்கழகத்தில் முனைவர் பட்டமும் பெற்றார். இவரது முனைவர் பட்ட ஆய்வான , * டி டவுரி விண்மீன்களின் நோக்கீட்டு, கோட்பாட்டியல் ஆய்வு* இலியோன் மாசுதெல்லின் வழிகாட்டலின் கீழ் செய்யப்பட்ட்து. இவர் 1983 இல் போத்துகல், போர்த்தோ பல்கலைக்கழகத்தில் முதல் வானியல் பட்டப் படிப்பைத் தொடங்க வைத்தார். இங்கே இவர் பேராசிரியராகத் தொடர்கிறார். இவர் 1988 இல் அப்பல்கலைக்கழகத்தில் வானியற்பியல் மையத்தை உருவாக்கி அதில் 18 ஆண்டுகளாக பணிபுரிந்து வருகிறார். இவர் போர்த்துகல் நாடு ஐரோப்பியத் தெற்கு நோக்கீட்டகத்தோடு ஒருங்கிணைந்து செயல்படும் ஒப்பந்தத்தில் கையெழுத்திட பெரிதும் பாடுபட்டுள்ளார்.  
ஐரோப்பிய விண்வெளி முகமையின்விண்வெளி அறிவியல் அறிவுரைக்குழு, டபுளின் உயராய்வு நிறுவன அண்ட இயற்பியல் பள்ளி வாரியம் உள்ளடங்கிய பல அயல்நாட்டு ஆராய்ச்சி, அறிவுரை அமைப்புகளில் பணிபுரிந்துள்ளார். இவர் ஐரோப்பிய ஆராய்ச்சி மன்ற பாலினச் சமமைக் குழுவின் தலைவராகவும் விளங்கியுள்ளார்.  
இவர் பன்னாட்டு வானியல் ஒன்றியச் செயற்குழு உதவிப் பொதுச் செயலாளர்,, சிறப்பு ஆளெடுப்புக் குழு அறிவுரைஞர் போன்ற பதவிவிகளில் இருந்துள்ளார். இவர் 2018 இல் பன்னாட்டு வானியல் ஒன்றியத்தின் பொதுச் செயலாளராக விளங்கினார்.  
இவர் பிரித்தானியாவின் அரசு வானியல் கழகத்திலும் ஐரோப்பியா கல்விக் கழகத்திலும் உறுப்பினராக இருந்தார்.
# தெரசா இலாகோ

## தகைமைகளும் விருதுகளும்

அமெரிக்க வானியல் கழகம் 1985 இல் இவருக்கு என்றி கிரேழ்சியன் நிதிநல்கையை வழங்கியது. அறிவியல் பண்பாட்டை வளர்த்தெடுத்தமைக்காக இவருக்கு சியேன்சியா விவா மாந்தெப்பியோ விருது 2018 இல் தரப்பட்டது.
# பாந்த்ரா குர்லா வளாகம்

தலைமையக கட்டிடம்]]  
**பாந்த்ரா குர்லா வளாகம்** இந்தியாவின் மும்பை பெருநகரப் பகுதியின் மும்பை புறநகர் மாவட்டத்தில் மும்பை கிழக்கு புறநகரத்தில் அமைந்த வணிக வளாகங்கள் மற்றும் குடியிருப்புகள் கொண்ட மைய வணிகப் பகுதி ஆகும். இது ஒரு முக்கிய உயர்தர வணிக மையமாகும்.  
மும்பை பெருநகரப் பகுதி ஆணையத்தின் கூற்றுப்படி, இந்த வளாகம் மும்பையின் கிழக்குப் பகுதிகளில் அலுவலகங்கள் மற்றும் வணிக நடவடிக்கைகளின் குவியலைக் கொண்டுள்ளது. இவ்வளாகம் தெற்கு மும்பையின் வணிக நெரிசலைக் குறைக்க இது உதவுகிறது. பாந்த்ரா]]-  
பாந்த்ரா-குர்லா வணிக வளாகத்தில் இந்திய பங்கு மற்றும் பரிவர்த்தனை வாரியம், இந்திய தேசிய பங்கு சந்தை, எண்ணெய் மற்றும் இயற்கை எரிவாயுக் கழகம், வேளாண்மைக்கும் ஊர்ப்புற வளர்ச்சிக்குமான தேசிய வங்கி, ஐசிஐசிஐ வங்கி, தேனா வங்கி, பேங்க் ஆஃப் பரோடா, ஸ்டேட் பாங்க் ஆஃப் இந்தியா, பாங்க் ஆஃப் இந்தியா, கோடக் மஹிந்திரா வங்கி, பாரத் டைமண்ட் போர்ஸ், யூனிட் டிரஸ்ட் ஆஃப் இந்தியா, அமேசான், டிவிட்டர், பாங்க் ஆஃப் இந்தியா, கோடக் மஹிந்திரா வங்கி, பாரத் டைமண்ட் போர்ஸ், யூனிட் டிரஸ்ட் ஆஃப் இந்தியா, திருபாய் அம்பானி இன்டர்நேஷனல் ஸ்கூல், அமெரிக்கன் ஸ்கூல் ஆஃப் பாம்பே மற்றும் இன்ஸ்டிடியூட் ஆஃப் சார்ட்டர்ட் அக்கவுன்டன்ட்ஸ் ஆஃப் இந்தியா ஆகியவற்றின் தலைமையகம் அலுவலகங்கள் உள்ளது.  
மேலும் பாந்த்ரா-குர்லா வளாகத்தில் மும்பை கிரிக்கெட் சங்கத்தின் கிரிக்கெட் திடல், ஐக்கிய அமெரிக்காவின் வின் துணைத் தூதரகம், பிரித்தானிய துணை உயர் தூதரகம், ருஸ்டோம்ஜி சீசன்ஸ், கல்பதரு மேக்னஸ், கல்பதரு ஸ்பார்க்கிள், ருஸ்டோம்ஜி ஒரியானாவின் கட்டிடங்கள் உள்ளது.. இவ்வளாகத்தில் உள்ள வணிக நிறுவனங்களில் ஏறத்தாழ 6,00,000 பேர் பணிபுரிகின்றனர்.. 370 எக்டேர் பரப்பளவு கொண்ட பாந்த்ரா-குர்லா வணிக வளாகப் பகுதியில் மித்தி ஆறு, மாகிம் கடற்கழி கொண்டுள்ளது. பாந்த்ரா-குர்லா வணிக வளாகம் சுமார் 2,000,000 வேலைகளை வழங்குகிறது. மும்பை பெருநகரப் பகுதி வளர்ச்சி ஆணையம், 'இ' பிளாக்கில் 19 எக்டேர் சதுப்பு நிலத்தை வணிக அலுவலக கட்டிடங்கள் கட்ட ஒதுக்கியுள்ளது. இந்த வணிக கட்டிடங்கள் 17,400 வேலைகளுக்கு இடமளிக்கும் திறன் கொண்ட அலுவலக இடத்தை வழங்குகின்றன. இத்தொகுதியில் சுமார் 22,500 சதுர மீட்டர் பரப்பளவில் 'சிட்டி பார்க்' என்ற பெயரில் ஒரு நகர்ப்புற பிளாசா மற்றும் பூங்கா உருவாக்கப்பட்டுள்ளது.  
அண்மைய ஆண்டுகளில், மும்பையின் நாரிமன் முனை மற்றும் கஃபே பரேடுக்குப் பிறகு பாந்த்ரா-குர்லா வளாகம், மும்பை சென்ட்ரலை முந்திக்கொண்டு மகாராட்டிராவில் மூன்றாவது மிக முக்கியமான மைய வணிகப் பகுதியாக மாறியுள்ளது. இப்பகுதியின் சதுப்புநிலம், இருப்புப்பாதை போக்குவரத்து குறைபாட்டால் வானளாவிய கட்டிடங்கள் மற்றும் உயரமான கட்டுமானம் போன்றவைகள் இப்பகுதியின் கூடுதல் வளர்ச்சிக்கு சவாலாக உள்ளது.
# பாந்த்ரா குர்லா வளாகம்

## தாராவி சேரி

பாந்த்ரா-குர்லா வளாகம் பகுதியில் ஆசியாவின் பெரிய சேரியான தாராவி உள்ளது.
# நீளச் சுருக்கம்

**நீளச் சுருக்கம்** (*length contraction*) என்பது நகரும் ஒரு பொருளின் நீளம் அதன் சரியான நீளத்தை விடக் குறைவாக இருக்கும் நிகழ்வு ஆகும். சரியான நீளம் ஒரு பொருளின் சொந்த ஓய்வு நிலையில் அளவிடப்படும் நீளம் ஆகும். இது என்ட்ரிக் லொரன்சு, சியார்ச் பிரான்சிசு பிட்ஸ்ஜெரால்டு ஆகியோர் பெயரில் **லொரன்சு சுருக்கம்** (*Lorentz contraction*) அல்லது **லொரன்சு-பிட்ஸ்செரால்ட் சுருக்கம்** (*Lorentz–FitzGerald contraction*) என்றும் அழைக்கப்படுகிறது. இச்சுருக்கம் பொதுவாக ஒளியின் வேகத்தின் கணிசமான பகுதியில் மட்டுமே கவனிக்கப்படுகிறது. நீளச் சுருக்கம் என்பது ஒரு பொருள் பயணிக்கும் திசையில் மட்டுமே நிகழ்கிறது. நிலையான பொருள்களுக்கும், அன்றாட வேகத்தில் செல்லும் பொருட்களுக்கும் இந்த விளைவு மிகக் குறைவு. ஒரு பொருள் ஒளியின் வேகத்தை நெருங்கும் போது மட்டுமே இது குறிப்பிடத்தக்கதாகிறது.  
நீளச் சுருக்கம் L பின்வரும் சமன்பாட்டினால் தரப்படும்:
:<math>L = L_0\sqrt{1 - v^2/c^2}</math>  
இங்கு
- என்பது L என்பது பொருளுடன் தொடர்புடைய இயக்கத்தில் ஒரு பார்வையாளரால் கவனிக்கப்படும் நீளம் ஆகும்.
- என்பது சரியான நீளம் (அதன் ஓய்வு சட்டத்தில் உள்ள பொருளின் நீளம்)
- என்பது பார்வையாளருக்கும் நகரும் பொருளுக்கும் இடையிலான ஒப்பீட்டு வேகம்
- என்பது ஒளியின் வேகம்  
இந்த சமன்பாட்டில் *L*, *L*<sub>0</sub> இரண்டும் பொருளின் இயக்கக் கோட்டிற்கு இணையாக அளவிடப்படுகின்றன. ஒப்பீட்டு இயக்கத்தில் பார்வையாளருக்கு, பொருளின் இரு முனைகளின் ஒரே நேரத்தில் அளவிடப்பட்ட தூரங்களைக் கழிப்பதன் மூலம் பொருளின் நீளம் அளவிடப்படுகிறது. ஒளியின் வேகத்திற்கு மிக அருகில் பயணிக்கும் ஒரு பொருளைக் கவனிக்கும் ஓய்வில் இருக்கும் ஒரு பார்வையாளர், அந்த பொருளின் நீளத்தை இயக்கத்தின் திசையில் சுழியத்திற்கு அருகில் இருப்பதைக் கவனிப்பார்.  
13,400,000 மீ/செ (30 மில்லியன் மைல்/ம, 0.0447c) வேகத்தில் சுருக்கப்பட்ட நீளம் ஓய்வு நேரத்தில் நீளத்தின் 99.9% ஆகும்; 42,300,000 மீ/செ (95 மில்லியன் மை/ம, 0.141c) வேகத்தில், நீளம் 99% ஆகவே இருக்கும். வேகத்தின் அளவு ஒளியின் வேகத்தை நெருங்கும் போது, இவ்விளைவு முக்கியத்துவம் பெறுகிறது.
# ஒசிவரா ஆறு

**ஒசிவரா ஆறு** (**Oshiwara River**) இந்தியாவின் மகாராட்டிரா மாநிலத்தின் மும்பை புறகர் மாவட்டத்தின் மும்பை கிழக்கு புறநகர் பகுதியில் பாய்கிறது. இந்த ஆறு கோரேகாவ் மலைப்பகுதியில் உற்பத்தியாகி ஆரே பால் காலனி வழியாக பாய்ந்து 7 கிலோ மீட்டர் தொலைவிற்கு பாய்ந்து மாலாடு கடற்கழி வழியாக அரபிக் கடலில் கலக்கிறது.
# வீராட்சிகுப்பம்

**வீராட்சிகுப்பம்** (*Veerachikupam*) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும். இது வீராச்சிகுப்பம் ஊராட்சிக்கு உட்பட்டது.
# வீராட்சிகுப்பம்

## அமைவிடம்

இந்த ஊரானது மாவட்ட தலைநகரான கிருஷ்ணகிரியிலிருந்து 40 கிலோமீட்டர் தொலைவிலும், ஊத்தங்கரையில் இருந்து 8 கிலோமீட்டர் தொலைவிலும் உள்ளது.
# வீராட்சிகுப்பம்

## மக்கள் வகைப்பாடு

2011ஆம் ஆண்டு மக்கட்தொகை கணக்கெடுப்பின் படி இந்த ஊரில் மொத்த வீடுகள் 231, மொத்த மக்கள் தொகை 847, இதில் 465 ஆண்களும், 382 பெண்களும் அடங்குவர்.
# வீரணகுப்பம்

**வீரணகுப்பம்** (*Veeranakuppam*) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும். இது வீரன குப்பம் ஊராட்சிக்கு உட்பட்டது.
# வீரணகுப்பம்

## அமைவிடம்

இந்த ஊரானது மாவட்ட தலைநகரான கிருஷ்ணகிரியிலிருந்து 47 கிலோமீட்டர் தொலைவிலும், ஊத்தங்கரையில் இருந்து 17 கிலோமீட்டர் தொலைவிலும், மாநிலத் தலைநகரான சென்னையிலிருந்து 259 கிலோமீட்டர் தொலைவிலும் உள்ளது.
# வீரணகுப்பம்

## மக்கள் வகைப்பாடு

2011ஆம் ஆண்டு மக்கட்தொகை கணக்கெடுப்பின் படி இந்த ஊரில் மொத்த வீடுகள் 143, மொத்த மக்கள் தொகை 547, இதில் 281 ஆண்களும், 266 பெண்களும் அடங்குவர். கிராமத்தில் கல்வியறிவு பெற்றவர்கள் விகிதம் 74.6 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# வீரியம்பட்டி

**வீரியம்பட்டி** (*Veeriampatti*) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும். இது வேங்கடதம்பட்டி ஊராட்சிக்கு உட்பட்டது.
# வீரியம்பட்டி

## அமைவிடம்

இந்த ஊரானது மாவட்ட தலைநகரான கிருஷ்ணகிரியிலிருந்து 45 கிலோமீட்டர் தொலைவிலும், ஊத்தங்கரையில் இருந்து 4 கிலோமீட்டர் தொலைவிலும் உள்ளது.
# வீரியம்பட்டி

## மக்கள் வகைப்பாடு

2011ஆம் ஆண்டு மக்கட்தொகை கணக்கெடுப்பின் படி இந்த ஊரில் மொத்த வீடுகள் 150, மொத்த மக்கள் தொகை 560, இதில் 286 ஆண்களும், 274 பெண்களும் அடங்குவர்.
# வேலம்பட்டி, ஊத்தங்கரை

**வேலம்பட்டி** (*Velampatti*) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும். இது வீரன குப்பம் ஊராட்சிக்கு உட்பட்டது.
# வேலம்பட்டி, ஊத்தங்கரை

## அமைவிடம்

இந்த ஊரானது மாவட்ட தலைநகரான கிருஷ்ணகிரியிலிருந்து 47 கிலோமீட்டர் தொலைவிலும், ஊத்தங்கரையில் இருந்து 17 கிலோமீட்டர் தொலைவிலும், மாநிலத் தலைநகரான சென்னையிலிருந்து 259 கிலோமீட்டர் தொலைவிலும் உள்ளது.
# வேலம்பட்டி, ஊத்தங்கரை

## மக்கள் வகைப்பாடு

2011ஆம் ஆண்டு மக்கட்தொகை கணக்கெடுப்பின் படி இந்த ஊரில் மொத்த வீடுகள் 141, மொத்த மக்கள் தொகை 541, இதில் 280 ஆண்களும், 261 பெண்களும் அடங்குவர். கிராமத்தில் கல்வியறிவு பெற்றவர்கள் விகிதம் 62.8 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# நிக்கோலா பாக்சு

**நிக்கோலா பாக்சு** *(Nicola J. Fox)* (born 1969) நாசாவின் சூரிய இயற்பியல் அறிவியற்கோட்டம் இயக்குநர் ஆவார். பார்க்கர் சூரிய ஆய்கல முதன்மை அறிவியலாளரான இவர் பன்னாட்டுச் சூரியத் தரை இயற்பியல் சார்ந்த அறிவியல் முன்முனைவுக்கான அறிவியல், இயக்குதல் ஒருங்கிணைப்பாளராகப் பணிபுரிந்துள்ளார்.
# நிக்கோலா பாக்சு

## இளமையும் கல்வியும்

பாக்சு இங்கிலாந்து இட்சின் நகரில் பிறந்தார். இவர் எட்டு மாதக் குழந்தையாக இருந்தபோதே இவரது தந்தையார் இவருக்கு அப்பொல்லோ-11 விண்கலம் நிலவில் இறங்கியதைத் தொலைக்காட்சியில் காட்டியுள்ளார். இவர் இலெட்ச்வர்த் கார்டன் நகரில் உள்ள புனித பிரான்சிசு மகளிர் கல்லூரியில் படித்தார். இவர் 1995 இல் விண்வெளி இயற்பியலிலும் வளிமண்டல இயற்பியலிலும் முனைவர் பட்டத்தை முடித்தார். இவரது முனைவர் ஆய்வு புவிக் காந்தப் புயல்களில் அமைந்தது. இவர் அமெரிக்கத் தேசிய ஆராய்ச்சி மன்ற முதுமுனைவர் ஆய்வாளரக கோடார்டு விண்வெளிப் பறப்பு மையத்தில் சேர்ந்தார். அங்கு மரியோ அக்குஞ்சா வழிகாட்டுதலில் இவர் முதுமுனைவர் ஆய்வில் ஈடுபட்டார். கோடார்டில் இருந்தபோது இவர் சூரிய, புவி உறவுகளை ஆய்வு செய்தார். இவர் விண்வெளி வானிலை ப்ரப்புரையாளர் ஆவார். இவர் தன் அறிவியல் வாழ்க்கை நெடுகிலும் பொதுமக்களோடு தொடர்பாடலில் இருந்தார்.
# நிக்கோலா பாக்சு

## ஆராய்ச்சியும் வாழ்க்கைப்பணியும்

இவர் 1998 இல் ஜான் ஆப்கான்சு பல்கலைக்கழகத்தில் பயன்முறை இயற்பியல் ஆய்வகத்தில் சேர்ந்தார். இங்கு இவர் பன்னாட்டுச் சூரியத்தரை இயற்பியல்சார் அறிவியல் முன்முனைவுக்கான அறிவியல், செயற்கள ஒருங்கிணைப்பாளராக இருந்தார். இவரது ஆய்வு சூரியக் குடும்ப மின்ம ஊடக தரவுப் பகுப்பாய்வில் கவனம் குவிக்கிறது. பலவகை விண்கலங்களைப் பயன்படுத்தி சூரியக் காந்தக் கடப்பினை ஆய்வு செய்கிறார். இவர் நாசாவின் புவிமுனைச் செயற்கைக் கோளிலும் முன்பு பணிபுரிந்துள்ளார் . இவர் 2008 இல் விண்மீனோடு வாழ்தல் நிகழ்ச்சிநிரல் சார்ந்த நாசாவின் வான் ஆல்லன் ஆய்கலத் திட்டத்தின் இணைத் திட்ட அறிவியலாளராக இருந்தார். இவட் 2017 இல் சூரியனைத் தொடுவோம் எனும் கருப்பொருளில் TED கருத்தரங்கில் பேசியுள்ளார்.  
இவர் 2015 இல் நாசாவின் சூரிய இயற்பியல் விண்வெளி ஆராய்ச்சிக் கிளையில் சேர்ந்தார். இவர் 2018 செப்டம்பர் மாத்த்தில் நாசா தலைமையகத்தில் சூரிய இயற்பியல் பிரிவின் தலைவராகப் பணியமர்த்தப்பட்டார். இவர் பார்க்கர் சூரியத் திட்ட விண்கலத்தின் முதன்மை அறிவியலாளர் ஆவார். இவர் 2018 ஆகத்து மாத்த்தில் பார்க்கர் ஆய்வுக்கலம் விண்வெலியில் செலுத்தப்பட்டபொது உடனிருந்தார்.> இந்த ஆய்கலம் சூரியத் தழலின் சூடாக்க விளைவையும் சூரியக் காற்று உருவாக்கத்தையும் ஆய்வு செய்தது. இந்த திட்ட இணை இயக்குநராக மார்கரெட் உலூசி விளங்கினார்.  
இவர் *புவி இயற்பியல் ஆராய்ச்சிக் கடிதங்கள்* இதழுக்கும் *வளிமண்டலம், சூரியத்தரை இயற்பியல்* இதழுக்கும் இணையாசிரியராக இருந்துள்ளார்''.
# நிக்கோலா பாக்சு

## தகைமைகளும் விருதுகளும்

- 1993 ஐரோப்பிய புவி அறிவியல் ஒன்றியத்தின் இளம் அறிவியலாளர் விருது
# பொய்சார் ஆறு

யின் ஆறுகளும் ஏரிகளும்]]
**பொய்சார் ஆறு** (**Poisar River**) இந்தியாவின் மகாராட்டிரா மாநிலத்தின் மும்பை பெருநகரப் பகுதியில் அமைந்த மும்பை புறநகர் மாவட்டத்தின் கிழக்கு மும்பையில் பாயும் ஆறுகளில் ஒன்றாகும். சஞ்சய் காந்தி தேசியப் பூங்கா பகுதியில் உற்பத்தியாகும் பொய்சார் ஆறு மார்வே கடற்கழி வழியாக அரபுக் கடலில் கலக்கிறது. தற்போது மனித மற்றும் தொழிற்சாலை கழிவுகளால் மாசடைந்த இந்த பொய்சார் ஆறு சிறு ஓடையாக காட்சியளிக்கிறது.
# இல்செதோர் கிளீவுசு

**இலாரென் இல்செதோர் கிளீவுசு** *(Lauren Ilsedore Cleeves)* ஓர் அமெரிக்க வானியற்பியலாளர் ஆவார் இவர் வர்ஜீனியா பல்கலைக்கழக்த்தில் வானியல் துறையில் உதவி பேராசிரியராக உள்ளார். இவர் முதனிலைக் கோள்வட்டுகளின் ஆய்வில் சிறப்புப் புலமை பெற்றவர்.
# இல்செதோர் கிளீவுசு

## வாழ்க்கைப்பணி

இவர் 2015 இலிருந்து 2018 வரை சுமித்சோனிய வானியற்பியல் நோக்கீட்டகத்தில் அபுள் ஆய்வுறுப்பினராகச் சேர்ந்துள்ளார். இதற்கு முன்பே மிச்சிகன் பல்கலைக்கழகத்தில் எடுவின் பெருகின் வழிகாட்டுதலில் முனைவர் பட்டம் ஈட்டியுள்ளார்.  
இவர் உடுக்கணப் பருதி வட்டுகளின் வான்வேதியியல் தடங்களின் ஆய்வில் வல்லமை சான்றவர். இவர் தாழெடை விண்மீன்களைச் சுற்றி உருவாகிவரும் இளங்கோள் அமைப்புகளின் வேதியியல், உட்கூறு, கட்டமைப்புகளைக் கோட்பாட்டுப் படிமங்களைப் பயன்படுத்தி ஆய்வு செய்து வருகிறார். இதற்காக இவர் அட்டகாமா பெருமில்லிமீட்டர் அணிவழியும் எர்ழ்சல் விண்வெளி நோக்கீட்டக நோக்கீடுகளையும் பயன்படுத்துகிறார். இவர் புவியில் நீர் உருவாக்கம் பற்றியும் ஆய்வு செய்துள்ளார்.
# இல்செதோர் கிளீவுசு

## விருதுகள்

இவர் 2018 இல் வானியலுக்கான அன்னீ ஜம்ப் கெனான் விருதை பெற்றார். இது " இவர் கோள் உருவாக்கம், முதனிலைக் கோள்வட்டு சார்ந்த ஆய்வுகளுக்காக வழங்கப்பட்டது".  
இவருக்கு 2019 இல் பேக்கார்டு விருது வழங்கப்பட்டது.
# டிராம்பே

**டிராம்பே** (**Trombay**) இந்தியாவின் மகாராட்டிரா மாநிலத்தின் மும்பை புறநகர் மாவட்டத்தின் மும்பை கிழக்கில் நாக்கு வடிவத்தில் அரபுக் கடலில் அமைந்த தீவுப்பகுதியாகும். இங்கு பாபா அணு ஆராய்ச்சி மையம் மற்றும் அணுசக்தி நகர் அமைந்துள்ளது. இது கிழக்கு மும்பையிலிருந்து 5 கிலோ மீட்டர் தொலைவில் அமைந்த டிராம்பே தீவு 8 கிலோ மீட்டர் நீளமும், 8 கிலோ மீட்டர் அகலமும் கொண்டது.  
1928-இல் டிராம்பே-அந்தேரி பகுதிகளை இணைக்கும் இருப்புப்பாதை நிறுவப்பட்டது.
அஞ்சல் தலை, ஆண்டு 1965]]
# தகிசர் ஆறு

**தகிசர் ஆறு** (**Dahisar River**) இந்தியாவின் மகாராட்டிரா மாநிலத்தின் மும்பை பெருநகரப் பகுதியில் உள்ள மும்பை புறநகர் மாவட்டத்தின், மும்பை கிழக்கில் உள்ள சால்சேட் தீவில் உள்ள தகிசரில் பாயும் ஆறு ஆகும். தகிசர் ஆறு சஞ்சய் காந்தி தேசியப் பூங்காவில் உள்ள துளசி ஏரியிலிருந்து உற்பத்தியாகி, சிறீ கிருஷ்ணா நகர், தௌலத் நகர், தொழுநோய் காலனி, கந்தர் படா, சஞ்சய் நகர் வழியாக 12 கிலோ மீட்டர் தொலைவிற்கு பாய்ந்து, மனோர் கடற்கழி வழியாக அரபுக் கடலில் கலக்கிறது. இதன் நீர்பிடிப்பு பகுதி 3,488 எக்டேர் பரப்பளவு கொண்டது.
# காத்தி அய்சக்

**காத்திரைன் குத்திருன் அய்சக்** *(Katherine Gudrun Isaak)* ஒரு பிரித்தானிய வானியற்பியலாளர் ஆவார். இவர் ஐரோப்பிய முகமையில் புறவெளிக் கோள் விண்கலத் திட்ட அறிவியலாளராக உள்ளார். இவர் ஐரோப்பிய விண்வெளி ஆராய்ச்சி, தொழில்நுட்ப மையத்தில் பணிபுரிகிறார்.
# காத்தி அய்சக்

## இளமையும் கல்வியும்

இவர் பெரும்பிரித்தானியாவில் பிறந்து வளர்ந்தார். இவர் இரண்டு அறிவியல் அறிஞர்களின் மகள் ஆவார். இவர் கேம்பிரிட்ஜ் பல்கலைக்கழகத்தில் சேர்ந்து படித்தார். அப்போது கேம்பிரிட்ஜில் உள்ள முரே எடுவார்டு கல்லூரியில் உறுப்பினராகவும் இருந்துள்ளார். இவர் கேம்பிரிட்ஜில் இருந்தபோது ஓவன் சாக்சுட்டன் (அப்போது அங்கே இயற்பியலில் தகவுறு ஆய்வுறுப்பினராக இருந்து பின்னர் ஆராய்ச்சி இயக்குநர் ஆனவர்)) இவருக்கு முழு ஆதரவை நல்கியுள்ளார் . இவர் அங்கு இயற்கை அறிவியல் பயின்று, இறுதியாண்டில் இயற்பியலைச் சிறப்பு பாடமாக எடுத்துக் கொண்டுள்ளார். இவர் அங்கேயே தங்கி முனைவர் ஆய்வும் மேற்கொண்டுள்ளார். அப்போது வானியலுக்கான நுண்ணளவு(மில்லிமிட்டருக்கும் குறைவான அளவு) கருவியொன்றை வடிவமைத்துள்ளார். இவரது முனைவர் ஆய்வுமிகத் தொலைவில் உள்ள பால்வெளிகளைப் பற்றியதாகும். பிறகு த முதுமுனைவர் பட்ட ஆய்வு உதவியாளராக மசாசூசட்டுக்குச் சென்று ஆய்வு மேற்கொண்டுள்ளார். இந்த ஆய்வில் உயர் செம்பெயர்ச்சிக் குவேசார்களின் கண்டுபிடிப்பில் உடுக்கண வெளித்தூசு பற்றிய ஆய்வும் உள்ளடங்கும். இக்காலத்தில் கட்புலப் புடவியில் மிகத் தொலைவில் அமைந்த நோக்கவியன்ற உடுக்கண வெளித்தூசு இதுவே ஆகும்.  
இவர் கார்திப் பல்கலைக்கழகத்தில் பண்புரிந்தபோதே 2004 இல் ஐரோப்பிய விண்வெளி முகமையிலும் பணிபுரிந்தார்]. இங்கு இவர் குவெனிபர் இரேமாண்டு என்பவருக்கு முனைவர் பட்ட வழிகாட்டியானார். இருந்தாலும் குவெனிபர் பின்னாளில் பெயெர்பெற்ற இசை வல்லுனராக விளங்கலானார். இவர் சுப்பிகா(SPICA) விண்கலத் திட்ட்த்தில் பங்கேற்று சுப்பைர்(SPIRE) கருவியை எர்ழ்சல் விண்வெளி நோக்கீட்டகத்துக்காக உருவாக்கினா.  
அய்சக் 2010 இல் ஐரோப்பிய விண்வெளி முகமையில் சேர்ந்தார். அப்போது இவர் ஐரோப்பிய விண்வெளி ஆராய்ச்சி, தொழில்நுட்ப மையத்தில் பணிக்கமர்த்தப்பட்டார். இவர் சியோப்சு அமைப்புக்கான ஐரோப்பிய விண்வெளி முகமையின் திட்ட அறிவியலாளர் ஆவார். சியோப்சு(CHEOPS) என்பது 2012 ஆம் ஆண்டில் S-வகைத் திட்டத்தில் தேர்வு செய்யப்பட்ட புறவெளிக் கோள்களின் ஆரங்களை அளக்கும் அமைப்பாகும். இவர் புறவெளிக்கோள் பெருங்குறுக்கீட்டளவி ஆக்க விண்வெளித் திட்டக் குழுவின் உறுப்பின ஆவார்.
# காத்தி அய்சக்

## இளமையும் கல்வியும்

### தேர்ந்தெடுத்த வெளியீடுகள்

இவரது வெளியீடுகள் கீழே உள்ளன.  
-
-
-
# மீரா ரோடு, மும்பை

**மீரா ரோடு** (**Mira Road**) இந்தியாவின் மகாராட்டிரா மாநிலத்தின் தானே மாவட்டத்தில், மும்பை பெருநகரப் பகுதியின் மேற்கு புறநகர் பகுதியில், சால்சேட் தீவின் மேற்கு பகுதியில் அமைந்துள்ளது. மீரா ரோகு கிழக்கு மற்றும் மேற்கு என இரண்டு பகுதிகளைக் கொண்டது. மேலும் இது மீரா-பய்ந்தர் மாநகராட்சியின் பகுதியாக உள்ளது. மீரா ரோடு பகுதியில் குஜராத்தி மக்களுக்கு அடுத்து மராத்தியர்களும் மற்றவர்களும் அதிகம் வாழ்கின்றனர்.
# மீரா ரோடு, மும்பை

## போக்குவரத்து

சர்ச் கேட்டிலிருந்து விரார் செல்லும் அனைத்து புறநகர் மின்சார இரயில்களும் மீரா ரோடு (கிழக்கு) தொடருந்து நிலையம் வழியாக நின்று செல்கிறது.
# மீரா ரோடு, மும்பை

## மருத்துவ மனைகள்

- பக்தி வேந்தாந்த மருத்துவமனை
- உம்ராவ் மருத்துவமனை
# பைகுல்லா

**பைகுல்லா** (**Byculla**) (ISO: இந்தியாவின் மகாராட்டிரா மாநிலத்தின் தலைநகரான மும்பை நகரத்தின் தெற்கு மும்பையில் உள்ள ஒரு பகுதியாகும். பைகுல்லா, பெருநகரமும்பை மாநகராட்சியின் வார்டு "E" -இல் உள்ளது.
# பைகுல்லா

## அமைவிடம்

பைகுல்லாவைச் சுற்றி நாக்படா மற்றும் மும்பை சென்டிரல் தொடருந்து நிலையம் அமைந்துள்ளது. இதன் மேற்கில் மகாலெட்சுமி, வடமேற்கில் அக்ரிபடா, ஜோக்கப் சர்கிள், வடக்கில் சிஞ்ச்போக்லி, நடுவில் மதன்புராவும் அமைந்துள்ள்து. இதன் வடகிழக்கில் ரியாயி ரோடு மற்றும் கோடாப்தியோவும், கிழக்கில் மசாகன் மற்றும் கப்பல் கட்டும் ரோடும், தெற்கில் சாண்ஹர்ஸ்ட் ரோடு மற்றும் பேந்தி பஜார் பகுதியும் உள்ளது.
# பைகுல்லா

## மக்கள் தொகை பரம்பல்

பாரம்பரியமாக பைகுல்லா பகுதி பார்சி மக்கள், கிறித்துவர்கள், யூதர்கள், இந்துக்கள் மற்றும் இசுலாமியர்கள் அதிகம் வாழும் பகுதியாகும். தாவூதி போரா முஸ்லிம்கள் மற்றும் குஜராத்தியர்களும் அதிகம் வாழும் பகுதியாகும்.
# பைகுல்லா

## போக்குவரத்து

பைகுல்லா புறநகர் மின்சார தொடருந்து நிலையம், மும்பை சென்டிரல் தொடருந்து நிலையத்துடன் நன்கு இணைக்கப்பட்டுள்ளது.
# கார்மைக்கேல் சாலை

**கார்மைக்கேல் சாலை** (**Carmichael Road**) இந்தியாவின் மகாராட்டிரா மாநிலத்தின் தலைநகரான மும்பை நகரத்தின் தெற்கு மும்பை பகுதியின் கீழ் முனையில் அமைந்துள்ளது. தற்போது இதனை அலுவல் பூர்வமாக **எம். எல். தகனுகர் மார்க்** என்று அழைக்கப்படுகிறது. இது குடியிருப்புகள் கொண்ட பகுதியாகும்.
# கார்மைக்கேல் சாலை

## இதனையும் காண்க

- தெற்கு மும்பை
# தயானா வாலென்சியா

**தயானா வாலென்சியா** *(Diana Valencia)* (பிறப்பு: 1978) ஒரு கொலம்பியக் கோள் அறிவியலாளரும் வானியற்பியலாளரும் ஆவார். இவர் சுகார்பரோவில் உள்ள தொராண்டோ பல்கலைக்கழகத்தில் இயற்பியல், வானியற்பியல் துறையிலும் தொராண்டோ பல்கலைக்கழகத்தில் வானியல், வானியற்பியல் துறையிலும் உதவி பேராசிரியராக உள்ளார்.  
இவர் தன் முனைவர் பட்ட அறிவுரைக்குழுவினருடன் இணைந்து புவியை விட 10 மடங்கு பொருண்மை வாய்ந்த பெரிய புறவெளிக் கோள்களுக்கு மீப்புவிகள் எனப் பெயரிட்டார். இந்தக் குழுவில் ஆர்வார்டு பல்கலைக்கழகத்தின் இரிச்சர்டு ஓ கானலும் திமித்தார் சசெலோவ் இருந்தனர். இவர் வளிமப் பெருன்ங்கோள்களுக்கும் புவிக்கும் இடைப்பட்ட பொருண்மையுள்ள புறவெளிக் கோள்களை ஆய்வு செய்தார்.
# தயானா வாலென்சியா

## வாழ்க்கை

இவர் கனடா நாட்டில் கொலம்பியாவில் உள்ள இலாசு ஆந்தெசு பல்கலைக்கழகத்தில் இய்ற்பியலில் இளவல் பட்டம் படிக்க இவர் புலம்பெயர்ந்தார். இவரது குடும்பத்தில் அணைவருமே பொறியாளர்களாக இருந்தபோதும் இவர் கொலம்பியாவில் வரலாற்றாசிரியராகவோ பொருளியல் வல்லுனராகவோ வாழ விரும்பியுள்ளார். என்றாலும் இவர் இறுதியாக வேதிப் பொறியாளராக இருந்த தன் தாயின் தாக்கத்துக்கு ஆளாகியுள்ளார்.> இவர் கனடாவில் வாழ்ந்தபோது அறிவியலில் பெண்களுக்கு உள்ள வாய்ப்புகளை உணர்ந்து டொராண்டோ பல்கலைக்கழகத்தில் இயற்பியலில் சேர்ந்து கலை இளவல், அறிவியல் முதுவர் பட்டங்களைப் பெற்றார். இவர் முனைவர் பட்டம் படிக்க விரும்பி ஆர்வார்டு பல்கலைக்கழகத்தில் சேர்ந்தார். அப்போது ஒரு பேராசிரியர் கேட்ட கேள்வி இவருக்குப் பேரூக்கம் தந்துள்ளது. அவர் கேட்ட கேள்வி நம் புவியின் பொருண்மை இருமடங்கானால் என்னவாகும் என்பதே. எனவே இவர் புறவெளிக்கோள்களின் ஆய்வில் ஈடுபடலானார். இவருக்கு ஒரு மகளும் மகனும் பிறந்தனர்.
# தயானா வாலென்சியா

## தேர்ந்தெடுத்த கல்விப்பணிகள்

வாலென்சியா 2006 இல் " பொருண்மை மிக்க கோள்களின் அகக் கட்டமைப்பு" எனும் தலைப்பில் ஆய்வுரையொன்றை வெளியிட்டார். இது புவியினும் பொருண்மை மிகுந்த புறவெளிக் கோள்களின் ஆய்வுக்கு வழிகாட்டியது.  
இவரது 2007 ஆம் ஆண்டைய " முதல் மீப்புவிக் கோளகளின் ஆர, கட்டமைப்புப் படிமங்கள்" எனும் ஆய்வு பல்வேறு பொருண்மையும் ஆரமும் உட்கூறுகளும் உள்ள புரவெளிக் கோள்களைக் கருத்தில் எடுத்துக் கொண்டது. இவற்றில் இரும்பு அகடும் பாறை மெல்லடுக்குகளும் பனி நீர்மக் கூடுகள் அமைந்த புறவெளிக் கோள்களும் கூட உள்ளடங்கின.  
இவர் தனது 2013 ஆம் ஆண்டைய " GJ 1214b, மற்றும் பிற நெப்டியூன்சார் புறக்கோள்களின் மொத்த உட்கூறுகள்" எனும் ஆய்வு புறவெளிக் கோள்களின் வளிமண்டலக் உட்கூறுகள் அவற்றின் பொருண்மை, ஆரம், அகச் சிறப்பியல்புகள், படிமலர்ச்சி ஆகிய காரணிகளைச் சார்ந்திருத்தலைக் காட்ட முயல்கிறது.  
இவரது 2018 ஆம் ஆண்டைய "ஓதம் தூண்டும் தட்டியக்க நிலைமையில் வாழ்தகவு" எனும் ஆய்வு கோளின் எரிமலைச் செயற்பாட்டாலும் அதன்வழி கரிமம் பசால்ட்டுறு கடல் முகட்டில் படிந்து கோளின் மெல்லடுக்கிலும் மீள நுழைவதாலும் உருவாகும் கரிம குத்துநிலைச் சுழற்சியை அறிமுகப்படுத்துகிறது. இந்த வெப்பச் சுழற்சி சார்ந்த தட்டியக்கம் புவியின் கண்டத்தட்டியக்கத்துக்கு நிகரானதே. இது கரிமச் சிலிகேட்டுச் சுழற்சிக்கு வழிவகுத்துப் பல பில்லியன் ஆண்டுகளுக்குப் புவியை வாழ்தகவுடையதாக மாற்றுகிறது.  
இவர் "ஓர் எந்திரம் கோள்களின் மொத்தல் விளைவைக் கற்க முடியுமா?", எனும் ஆய்வை 2019 ஆம் ஆண்டில் வெளியிட்டார். இந்த ஆய்வு கோளகள் உருவாகும் கடைசி கட்டங்களில் கோள்களின் மொத்தல்களால் ஏற்படும் விளைவுகளை முன்கணிப்பதற்கான மேம்பட்ட முறைகளைத் தேடுகிறது. இந்த எந்திரக் கற்றல் அணுகுமுறை வல்லமை மிக்க வாய்ப்பாக விளங்குகிறது. இந்த முறையியல் மேலும் சிறந்த மொத்தும்- இலக்குப் பொருண்மைக்கான உயர்விகிதமும் தாழ்நிலை விரைவுகளும் அமைந்த படிமங்களை உருவாக்கும் ஆய்வுக்குத் தேவைப்படும் மாறிகளை இனங்காண்கிறது.
# தயானா வாலென்சியா

## தகைமைகள்

- இவர் 2008 இல் பிரான்சு நாட்டின் நைசு நகரில் உள்ள அசூர் கோத்தே நோக்கீட்டகத்தின் பாயின்கேர் முதுமுனைவர் ஆய்வு நல்கையைப் பெற்றார்.
- இவர் ஆர்வார்டு பல்கலைக்கழகப் புவி, கோள் அறிவியல் புல உயிர்த்தோற்ற நிறுவனத்தின் முன்னாள் மாணவர் ஆவார்.
- இவர் 2010 இல் நாசாவின் கார்ல் சேகன் முதுமுனைவர் படிப்புக்கான நல்கையைப் பெற்றுள்ளார்.
# காள்பாதேவி

**கல்பாதேவி** (**Kalbadevi**) இந்தியாவின் மகாராட்டிரா மாநிலத்தின் தலைநகரான மும்பை தெற்கு பகுதியில் அமைந்துள்ள வணிகப் பகுதியாகும். இது இந்துப் பெண் தெய்வமான கல்பாதேவியின் பெயரால் அழைக்கப்படுகிறது. கல்பாதேவி பகுதி மரைன் லைன்ஸ், ஜும்மா மசூதி மற்றும் சத்திரபதி சிவாசி தொடருந்து நிலையத்திலிருந்து நடைபயண தொலைவில் அமைந்துள்ளது.
# குஃபே பேரேடு

**குஃபே பேரேடு** (**Cuffe Parade**) இந்தியாவின் மகாராட்டிரா மாநிலத்தின் மும்பை மாந்கரத்தின் தெற்கு மும்பை பகுதியில் அமைந்துள்ளது. இப்பகுதியில் புகழ்பெற்ற மும்பை உலக வர்த்தக மையம் போன்ற வானளாவிய வணிகக் கட்டிடங்கள் கொண்டது. இப்பகுதியை நிர்மாணித்தவரான டி. டபிள்யூ. குஃபே என்பவரின் பெயரால் இதனை குஃபே பேரேடு என அழைக்கப்படுகிறது. இதன் வடக்கில் நாரிமன் முனை உள்ளது.
# இயற்கை வரலாற்று அருங்காட்சியகம், போர்ட் லூயிசு

**இயற்கை வரலாற்று அருங்காட்சியகம்** |(*Natural History Museum*) மொரிசியசு நாட்டின்]] போர்ட் லூயிசு நகரில் உள்ள ஓர் அருங்காட்சியகத்தைக் குறிப்பிடுகிறது.
# இயற்கை வரலாற்று அருங்காட்சியகம், போர்ட் லூயிசு

## வரலாறு

இந்த அருங்காட்சியகம் மொரிசியசு நாட்டில் உள்ள மிகப் பழமையான அருங்காட்சியகமாகும். அருங்காட்சியகக் கட்டிடம் 1880 ஆம் ஆண்டில் கட்டப்பட்டது 22 டிசம்பர் 2021 ஆம் ஆண்டு டிசம்பர் மாதம் 22 ஆம் தேதியன்று பிரதம மந்திரி பிரவிந்த் இயக்நாத், மொரிசியசு முன்னாள் படைவீரர்களுக்கான முதலாம் உலகப் போர் மற்றும் இரண்டாம் உலகப் போரின் அஞ்சலிக் காட்சியகத்தை அருங்காட்சியகத்திற்குள் திறந்து வைத்தார்.
# இயற்கை வரலாற்று அருங்காட்சியகம், போர்ட் லூயிசு

## கட்டிடக்கலை

அருங்காட்சியகம் மொரிசியசு நிறுவனக் கட்டிடத்தின் தரை தளத்தில் அமைந்துள்ளது. விலங்கினங்கள் காட்சியகம், கடல்வாழ் உயிரினங்கள் காட்சியகம், பூச்சிகள், வானிலை ஆய்வு, ராட்சத ஆமை காட்சியகம் மற்றும் டோடோவின் உலகம் ஆகியவற்றைக் கொண்டுள்ளது.
# இயற்கை வரலாற்று அருங்காட்சியகம், போர்ட் லூயிசு

## கண்காட்சிகள்

மொரிசியசு இயற்கை வரலாற்று அருங்காட்சியகத்தில் விலங்கினங்கள் மற்றும் தாவரங்களின் பல்வேறு பிரதிகளை காட்சிப்படுத்துகிறது.
# ஆண்டிமனி(III) ஆக்சைடு ஐதராக்சைடு நைட்ரேட்டு

**ஆண்டிமனி(III) ஆக்சைடு ஐதராக்சைடு நைட்ரேட்டு** (*Antimony(III) oxide hydroxide nitrate*) என்பது Sb<sub>4</sub>O<sub>4</sub>(OH)<sub>2</sub>(NO<sub>3</sub>)<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். ஆண்டிமனியின் ஒரு சில நைட்ரேட்டுகளில் இதுவும் ஒன்றாகும். ஆண்டிமனியின் எளிய முந்நைட்ரேட்டு சேர்மம் எதுவும் அறியப்படவில்லை.
எக்சு கதிர் படிகவியல் ஆய்வின்படி, ஆண்டிமனி ஆக்சைடு/ஐதராக்சைடின் நேர்மின் அடுக்குகள் ஒன்றோடொன்று இணைக்கப்பட்ட நைட்ரேட் அயனிகள் கொண்ட கட்டமைப்பைப் பெற்றுள்ளது. ஆண்டிமனி(III) ஆக்சைடுடன் நைட்ரிக் அமிலத்தைச் சேர்த்து 110 பாகை செல்சியசு வெப்பநிலைக்கு சூடுபடுத்தினால் ஆண்டிமனி(III) ஆக்சைடு ஐதராக்சைடு நைட்ரேட்டு உற்பத்தி செய்யப்படுகிறது.
# இயான் நிப்போம்னிசி

**இயான் அலெக்சாந்திரவிச் நிப்போம்னிசி** (*Ian Alexandrovich Nepomniachtchi*, ; பிறப்பு 14 சூலை 1990) ஒரு உருசிய சதுரங்க கிராண்ட்மாஸ்டரும், வர்ணனையாளரும் ஆவார்.  
நிப்போம்னிசி 'டோட்டா' என்ற இணைய விளையாட்டின் ஒரு முன்னாள் ஆட்டக்காரரும் ஆவார்.
# இயான் நிப்போம்னிசி

## சதுரங்க வாழ்க்கை

### ஆரம்ப கால வாழ்க்கையில்

நிப்போம்னிசி நான்கு வயதில் சதுரங்கம் விளையாடக் கற்றுக்கொண்டார். இவரது பயிற்சியாளர் வாலண்டின் எவ்டோகிமென்கோவின் வழிகாட்டுதலின் கீழ், உலக மற்றும் ஐரோப்பிய வாகையாளர் போட்டிகளில் பங்கேற்றார். இவர் மூன்று முறை ஐரோப்பிய இளையோர் சதுரங்க வாகையாளர் போட்டியை வென்றுள்ளார். 2000 ஆம் ஆண்டில், அவர் 10 வயதுக்குட்பட்டோருக்கான பிரிவில் வென்றார். 2001 மற்றும் 2002 இல், அவர் 12 வயதுக்குட்பட்டோருக்கான பிரிவில் வென்றார். 2002 இல், நெபோம்னியாச்சி 12 வயதுக்குட்பட்டோருக்கான பிரிவில் உலக இளைஞர் சதுரங்க வாகையாளர் போட்டியை தனது போட்டியாளரான மேக்னஸ் கார்ல்சனை இறுதிச் சுற்றில் முந்தி வென்றார்.
# இயான் நிப்போம்னிசி

## சதுரங்க வாழ்க்கை

### உலக சதுரங்க வாகையாளர் போட்டி

ஏப்ரல் 2021 இல், நிப்போம்னிசி 2020/2021 கேண்டிடேட்ஸ் போட்டியை 8.5/14 புள்ளிகளுடன் (+5-2=7) வென்றார். இப்போட்டியை வென்றதன் மூலம் 2021 உலக சதுரங்க வாகையாளர் போட்டிக்கு நெப்போ தகுதி பெற்றார். இப்போட்டியில் மேக்னசு கார்ல்சனுடன் மோதிய நெப்போ, 3½-7½ என்ற கணக்கில் ஆட்டத்தை இழந்தார். மேக்னசு தனது உலக வாகையாளர் பட்டத்தை தக்கவைத்துக் கொண்டார்.
# இயான் நிப்போம்னிசி

## தனிப்பட்ட வாழ்க்கை

நிப்போம்னிசி ஒரு யூதர் ஆவர். இவர் "நெப்போ" என்ற புனைப்பெயரால் குறிப்பிடப்படுகிறார். இவர் உருசிய சமூகப் பல்கலைக்கழகத்தில் பட்டம் பெற்றார். இவர் 2006 இல் டோட்டா என்ற இணைய விளையாட்டிற்கு அறிமுகமானார். பல டோட்டா போட்டிகளில் பங்குபெற்று அப்போட்டிகளில் பல வெற்றிகளையம் குவித்துள்ளார்.
# கெம்ஸ் முனை

**கெம்ஸ் கார்னர்** (**Kemps Corner**) இந்தியாவின் மகாராட்டிரா மாநிலத்தின் மும்பையின் தெற்கு மும்பை பகுதியில் அமைந்துள்ளது. கெம்ஸ் கார்னர் வணிக வளாகங்களும், குடியிருப்பு பகுதிகளும் கொண்டது. இதன் ஒரு பக்கத்தில் அல்தாமவுண்ட் சாலையும், மற்றொரு பக்கத்தில் மலபார் மலையும் உள்ளது. இது பிரீச் கேண்டி, வார்டன் சாலை, பீடர் சாலை மற்றும் நேப்பியன் கடற்கரை சாலையிடையே அமைந்துள்ளது. கெம்ஸ் கார்னர் மேம்பாலம் 14 ஏப்ரல் 1965 அன்று போக்குவரத்திற்கு திறக்கப்பட்டது. இம்மேம்பாலத்தில் பல இந்தி திரைப்படங்களின் காட்சிகள் எடுக்கப்பட்டுள்ளது.
# வில்லே பார்லே

**வில்லே பார்லே** (**Vile Parle **), இந்தியாவின், மகாராட்டிரா மாநிலத்தின், தலைநகரான மும்பை மாநகரத்தின், மும்பை புறநகர் மாவட்டத்தின், மேற்கு மும்பை பகுதியில் அமைந்துள்ளது. வில்லே பார்லே புறநகர் மின்சார இருப்புப்பாதை தொடருந்து நிலையம், மும்பை நகரத்தின் பிற பகுதிகளுடன் இணைக்கிறது. இப்குதியில் பார்லே-ஜி பிஸ்கட் தயாரிப்பு தொழிற்சாலை உள்ளது. சத்திரபதி சிவாஜி பன்னாட்டு வானூர்தி நிலையத்தின் இரண்டாவது முனையம் வில்லே பார்லே பகுதியில் உள்ளது.
# தகிசர்

**தகிசர்** (**Dahisar**) இந்தியாவின் மகாராட்டிரா மாநிலத்தின் தலைநகரான மும்பை நகரத்தின் மும்பை புறநகர் மாவட்டத்தில் உள்ள மேற்கு புறநகர்ப்பகுதியின் வடக்கில் அமைந்துள்ளது. இப்பகுதியில் தகிசர் ஆறு பாய்கிறது. இப்பகுதியில் குஜராத்தி மக்களுக்கு அடுத்து மராத்தியர்கள் அதிகம் வாழ்கின்றனர். சர்ச் கேட்டிலிருந்து விரார் செல்லும் மின்சார தொடருந்துகள் தகிசார் வழியாகச் செல்கிறது. இதனருகில் போரிவலி பகுதி உள்ளது.
தானே மாவட்டத்தில் இருந்த தகிசர் பகுதி 1956-ஆம் ஆண்டில் மும்பை பெருநகரப் பகுதியுடன் இணைக்கப்பட்டது.